Suchinthana/ta-wikipedia huggingface dataset:
மொ. பழனியாண்டி

மொ. பழனியாண்டி (M. Palaniyandi) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் திருவரங்கம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
திருச்சி மாவட்ட நபர்கள்
பிரசியோடைமியம்(III) அசிட்டேட்டு

பிரசியோடைமியம்(III) அசிட்டேட்டு (Praseodymium(III) acetate ) Pr(O2C2H3)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிரசியோடைமியத்தின் நேர்மின் அயனிகள் மூன்றும் மூன்று அசிட்டேட்டு குழுக்கள் எதிர்மின் அயனியாகவும் இணைந்து இந்த கனிம வேதியியல் உப்பு உருவாகிறது. பொதுவாக ஒரு இருநீரேற்றாக பிரசியோடைமியம்(III) அசிட்டேட்டு உருவாகிறது.  Pr(O2C2H3)3·2H2O என்பது இந்த இருநீரேற்றின் மூலக்கூற்று வாய்ப்பாடாகும்.

தயாரிப்பு
அசிட்டிக் அமிலமும் பிரசியோடைமியம்(III) ஆக்சைடும் சேர்ந்து வினைபுரிவதால்  பிரசியோடைமியம்(III) அசிட்டேட்டு உருவாகிறது.:

பிரசியோடைமியம்(III) கார்பனேட்டு மற்றும் பிரசியோடைமியம்(III) ஐதராக்சைடு சேர்மங்களையும் இதற்காகப் பயன்படுத்தலாம்:

↑

சிதைவு
இருநீரேற்றை சூடாக்கும்போது  அது நீரிலியாகச் சிதைந்து, பின்னர் பிரசியோடைமியம்(III) ஆக்சியசிட்டேட்டாக மாறி (PrO(O2C2H3)) பிறகு பிரசியோடைமியம்(III) ஆக்சிகார்பனேட்டாகவும், கடைசியில் பிரசியோடைமியம்(III) ஆக்சைடாகவும் சிதைகிறது.

மேலும் காண்க
 பிரசியோடைமியம்
 அசிட்டிக் காடி
 இலந்தனைடு

மேற்கோள்கள்

பிரசியோடைமியம்(III) சேர்மங்கள்
அசிட்டேட்டுகள்
சாந்தி பிரசாத் பட்

சாந்தி பிரசாத் பட் (Chandi Prasad Bhatt) (பிறப்பு: 23 சூன் 1934) 2013ல் காந்தி அமைதிப் பரிசு பெற்ற காந்தியவாதியும், சுற்றுச்சூழல் ஆர்வலர் மற்றும் சமூகச் செயற்பாட்டாளரும் ஆவர். இவர் இந்தியாவின் உத்தராகண்டம் மாநிலம், சமோலி மாவட்டம்,  கோபேஷ்வர் எனுமிடத்தில் 1934ல் பிறந்தவர். இவர் சுற்றுச்சூழலியல் விழிப்புணர்வுக்காக சிப்கோ இயக்கம் நடத்தினார்.இவர் 1982ல் சமூக ஆர்வலருக்கான ரமோன் மக்சேசே விருது பெற்றவர். 2005ல் இவருக்கு சமூக சேவைக்காக பத்ம பூசண் விருது வழங்கப்பட்டது.

வெளியீடுகள்
இவர் இந்தி மொழி மற்றும் ஆங்கிலத்தில் எழுதிய சில நூல்கள்:
 Gudgudi ek samajik karyakarta ki jeewangatha :
 Parvat Parvat, Basti Basti — Publisher NBT India
 Pratikar Ke Ankur (Hindi)
 Adhure Gyan Aur Kalpanik Vishwas Par Himalaya Se Chherkhani Ghatak (Hindi)
 Future of Large Projects in the Himalaya
 Eco-system of Central Himalaya
 Chipko Experience

மேற்கோள்கள்

Citation for the 1982 Ramon Magsaysay Award for Community Leadership

வெளி இணைப்புகள் 
 "A Gandhian in Garhwal" by Ramachandra Guha, The Hindu, 2 June 2002
Hug the Trees! by Mark Shepard
Citation for the 1982 Ramon Magsaysay Award for Community Leadership and response
Website of the Nanda Devi Campaign, the successor to the Chipko Movement
The Chipko Movement 

1934 பிறப்புகள்
சமோலி மாவட்டம்
காந்தி அமைதிப் பரிசு பெற்றவர்கள்
ரமோன் மக்சேசே விருது பெற்றோர் 
பத்ம பூசண் விருது பெற்றவர்கள் 
உத்தராகண்டு நபர்கள் 
சுற்றுச்சூழல் செயற்பாட்டாளர்கள்
சோனாலி குலாட்டி

சோனாலி குலாட்டி (Sonali Gulati) இந்திய அமெரிக்கரான இவர் சுதந்திர திரைப்பட தயாரிப்பாளரும், பெண்ணியவாதியும், சமூக ஆர்வலரும், கல்வியாளரும் ஆவார். 

குலாட்டி இந்தியாவின் புது தில்லியில் வளர்ந்தார்.  ஆசிரிரும், ஆடை வடிவமைப்பாளருமான இவரது தாயார்  இவரை சுதந்திரமாக வளர்த்தார்.  இவர் உலகளவில் ஐநூறுக்கும் மேற்பட்ட திரைப்பட விழாக்களில் திரையிடப்பட்ட பல திரைப்படங்களைத் தயாரித்துள்ளார். ஹிர்ஷ்ஹார்ன் அருங்காட்சியகம், பாஸ்டனில் உள்ள நுண்கலை அருங்காட்சியகம், தேசிய கலைப் பெண்கள் அருங்காட்சியகம் மற்றும் மார்கரெட் மீட் திரைப்பட விழா, பிளாக் மரியா திரைப்பட விழா, ஸ்லாம்டான்ஸ் திரைப்பட விழா,பிளாக்ஸ்டார் திரைப்பட விழா போன்ற திரைப்பட விழாக்களில் இவரது படங்கள் திரையிடப்பட்டுள்ளன.

சான்றுகள்

வெளி இணைப்புகள் 

 

ஆங்கிலேயத் திரைப்பட இயக்குநர்கள்
இந்தியப் பெண் செயற்பாட்டாளர்கள்
வாழும் நபர்கள்
1972 பிறப்புகள்
இந்தியப் பெண் திரைப்பட இயக்குநர்கள்
பிரசியோடைமியம்(III) ஐதராக்சைடு

பிரசியோடைமியம்(III) ஐதராக்சைடு (Praseodymium(III) hydroxide ) 
Pr(OH)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

தயாரிப்பு
அம்மோனியா நீருடன் பிரசியோடைமியம்(III) நைட்ரேட்டு சேர்த்து வினைபுரியச் செய்தால்  பிரசியோடைமியம்(III) ஐதராக்சைடு உருவாகிறது:
 Pr(NO3)3 + 3 NH3·H2O → Pr(OH)3↓ + 3 NH4NO3

வேதிப் பண்புகள்
பிரசியோடைமியம்(III) ஐதராக்சைடு அமிலங்களுடன் வினைபுரிந்து பிரசியோடைமியம் உப்புகளைக் கொடுக்கும்.
 Pr(OH)3 + 3 H+ → Pr3+ + 3 H2O, for example;
Pr(OH)3 + 3CH3COOH forms Pr(CH3CO2)3 + 3H2O;
பிரசியோடைமியம்(III) ஐதராக்சைடு அசிட்டிக் அமிலத்துடன் வினைபுரிந்தால் பிரசியோடைமியம்(III) அசிட்டேட்டும் தண்ணீரும் உருவாகின்றன.

மேற்கோள்கள்

பிரசியோடைமியம்(III) சேர்மங்கள்
ஐதராக்சைடுகள்
ஜூலியஸ் நைரேரே

ஜூலியஸ் நைரேரே (Julius Kambarage Nyerere) (பிறப்பு:13 ஏப்ரல் 1922 – இறப்பு:14 அக்டோபர் 1999) தான்சானியா விடுதலை இயக்க வீரரும், ஆசிரியரும், அரசியல்வாதியும் ஆவார். இவர் 1954 முதல் 1977 முடிய  தங்கனீக்கா ஆப்பிரிக்கன் தேசிய யூனியன் கட்சி மற்றும் 1977 முதல் 1999 முடிய சாமா சா மபின்டுசி கட்சியின் தலைவராக செயல்பட்டவர். ஜூலியஸ் நைரேரே 1961 முதல் 1964 முடிய தங்கனீக்காவின் பிரதம அமைச்சராக, பின் 1964 முதல் 1985 முடிய தான்சானியாவின் அதிபராகவும் பணியாற்றியவர். இவர் லெனின் அமைதிப் பரிசு மற்றும் காந்தி அமைதிப் பரிசுகளை வென்றவர்.

மேற்கோள்கள்

உசாத்துணை

மேலும் படிக்க

வெளி இணைப்புகள்

SouthCentre Nyerere Memorial Site
Mwalimu Neyerere Speeches
Nyerere Obituary from the African National Congress
Julius Nyerere Fellowship
காந்தி அமைதிப் பரிசு பெற்றவர்கள்
தான்சானியா
லெனின் அமைதிப் பரிசு பெற்றவர்கள்
1922 பிறப்புகள்
1999 இறப்புகள்
தான்சானியா அதிபர்கள்
லியோ

லியோ (Leo: Bloody Sweet) என்பது 2023ஆம் ஆண்டில் எஸ். எஸ். லலித்குமார் தயாரிப்பில், லோகேஷ் கனகராஜ் எழுதி இயக்கிய இந்தியத் தமிழ் அதிரடித் திரைப்படம் ஆகும். இப்படத்தில் விஜய், திரிசா ஆகியோர் முதன்மைக் கதாப்பாத்திரங்களில்  நடித்துள்ளார்கள். இத்திரைப்படத்தின் தொலைக்காட்சி உரிமையை சன் டிவி வாங்கியுள்ளது.

நடிகர்கள்
 விஜய்
 திரிசா
 சஞ்சய் தத்
 அர்ஜுன்
 பிரியா ஆனந்து
 மிஷ்கின்
 கௌதம் மேனன்

மேற்கோள்கள்

வெளி இணைப்புகள் 
 
 
இந்தியத் தமிழ்த் திரைப்படங்கள்
அனிருத் ரவிச்சந்திரன் இசையமைத்த திரைப்படங்கள்
2023 தமிழ்த் திரைப்படங்கள்
ஆஸ் அவென்ச்சுராஸ் டி குய் ஈ எஸ்டோபா

ஆஸ் அவென்ச்சுராஸ் டி குய் ஈ எஸ்டோபா () ஒரு பிரேசிலிய தொலைக்காட்சியின் குழந்தைகள் தொடர் ஆகும். இந்தத் தொடரை மரியானா கால்டாபியானோ இயக்கியுள்ளார். இந்தத் தொடரில் கால்டாபியானோ, எட்வர்டோ ஜார்டிம், ஆர்லி கார்டோசோ உள்ளிட்ட பலர் நடித்துள்ளார்கள்.

இந்த தொடரின் முதல் பருவத்தின் அனைத்து அத்தியாயங்களும் 2009 அன்று திரையிடப்பட்டடு. இதன் இரண்டாவது பருவம் 2010 இல் ஒளிபரப்பப்பட்டது. இதன் மூன்றாவது பருவம் 13 நவம்பர் 2011 இல் ஒளிபரப்பப்பட்டது. இதன் நான்காவது பருவம் 7 செப்டம்பர் 2015 இல் கார்ட்டூன் நெட்வொர்க் இல் ஒளிபரப்பப்பட்டது. இதன் நான்காவது பருவம் 7 செப்டம்பர் 2015 இல் பூமராங் இல் ஒளிபரப்பப்பட்டது.

பாத்திரங்கள் 

 குய்  "இகுய்ன்ஹோ" (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் வெஸ்ட் ஹைலேண்ட் ஒயிட் டெரியர்.
 எஸ்டோபா (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பெரிய சாம்பல் நாய் மற்றும் குய்யின் சிறந்த நண்பன்.
 குரோக்கெட் ஸ்பானியல் (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பழுப்பு இங்க்லிஷ் காக்கர் ஸ்பானியல் மற்றும் குய்யின் பெண் நண்பர்.
 பிதிபூரோ (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிட்புல் மற்றும் குய்யின் நண்பன் மற்றும் போட்டியாளர்.
 டோனா இகுய்ல்டா (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு வெஸ்ட் ஹைலேண்ட் ஒயிட் டெரியர் மற்றும் குய்யின் தாய்.
 ஃபிஃபிவெலின்ஹா (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் பெண்.
 ரிபால்டோ "ரிபா" (என்கிற கதாப்பாத்திரத்திற்கு குரல் கொடுத்தவர் ஆர்லி கார்டோசோ) ஒரு சுண்டெலி.
 ரோக்கெட் ஸ்பானியல் (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பிரஞ்சு  ஸ்பானியல்.
 புரோபெசோரா ஜராராகா (என்கிற கதாப்பாத்திரத்திற்கு குரல் கொடுத்தவர் ரிக்கார்டோ ஐடர்) ஒரு பாம்பு.
 பிதிபேலா ஒரு பிட்புல் மற்றும் பிதிபூரோவின் பெண் நண்பர்.
 பிதபலின்ஹா ஒரு சிறிய பிட்புல் மற்றும் பிதிபூரோவின் தம்பி.
 ஜய்மின்ஹோ (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மாணவர் பன்றி.
 நெர்ட்சன் (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு சிறுவன் மற்றும் குய்யின் அண்டை.
 இர்மாவோஜாவோ ஒரு பெரிய நாய்.
 ஜஸ்டின் பிபெலோ (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மஞ்சள் பறவை மற்றும் ஜஸ்டின் பீபரின் நையாண்டி.
 லிவியா (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு மாணவர் நாய்.
 பேர்டி ஒரு சிவப்பு பறவை.
 டுடோர் (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மருத்துவர்.
 ஜாக் பெ டி'கறி (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிரஞ்சு இளஞ்சிவப்பு நாய்.

மேற்கோள்கள்

வெளி இணைப்புகள் 
 
 

தொலைக்காட்சித் தொடர்கள்
இயங்குபட தொலைக்காட்சி தொடர்கள்
பரங்கிப்பேட்டை வரதராஜப் பெருமாள் கோயில்

பரங்கிப்பேட்டை வரதராஜ பெருமாள் கோயில் என்பது கடலூர் மாவட்டம் பரங்கிப்பேட்டையில் அமைந்துள்ள ஒரு பெருமாள் கோயிலாகும். இக்கோயில் பரங்கிப்பேட்டை பேருந்து நிலையத்துக்கு அருகில் அமைந்துள்ளது.

தொன்மம் 
கஜேந்திரமோட்சம் பெற்ற தலமாக இது கருதப்படுகிறது. திருவயீந்தபுரம் தேவநாதசுவாமியின் விருப்பமான தலம் என்று கூறப்படுகிறது.

சிறப்புகள் 
நெற்றிக் கண் என்பது சிவனின் அம்சம். ஆனால் இங்கு கருவறையில் உள்ள பெருமாளுக்கு நெற்றிக் கண் உள்ளது. இதனால் இருவராகிய ஒருவர் என்ற திருப்பெயர் இத்தல இறைவனுக்கு உண்டு. இத்தல இறைவன் சீதேவி, பூதேவி உடனுறைபவராக உள்ளார்.  சித்திரை மாதம் முதல் ஆடி மாதம் வரை கோடைக்காலத்தில் மூலவருக்குத் தைலக் காப்பு சாற்றப்படுகிறது. இத்தல தீர்த்தம் கஜேந்திர புஷ்கரணி என்று அழைக்கபடுகிறது.

வழிபாடு 
அத்த நாளன்று பெருமாளுக்கு சிறப்பு திருமஞ்சனம் செய்யப்படுகிறது. சித்திரைத்திங்கள் பிறப்பன்று கருடசேவை நடத்தப்படுகிறது. அந்நிகழ்வில் ஏராளமான பக்தர்கள் கலந்து கொள்வார்கள். சித்திரை முழுநிலவன்று பெருமாளின் உற்சவம் மாடவீதிகளின் வழியாக நடக்கும். வைகாசி மாதம் சஷ்டி திதியில் வசந்த உற்சவம் நடக்கும். வைகாசி மாதம் துவங்கி ஆனி, ஆடி மாதங்கள் என 48 நாட்கள் கோயிலில் விஷ்ணு சஹஸ்ரநாமம் பாராயணம் செய்யபடுகிறது. ஆடிப் பூரத்தன்று கஜேந்திர வரதருக்கு சிறப்பு திருமஞ்சனம், கோகுலாஷ்டமி அன்று சுவாமி புறப்பாடு, அன்று மாலை உறியடி உற்சவம் போன்றவை நடைபெறுகின்றன.

புரட்டாசி மாதம் முழுக்க இக்கோயிலின் மூலவர் திருப்பதி வேங்கடவன் கோலத்தில்     மஞ்சள் பட்டு உடுத்தி காட்சியளிப்பார். இந்த மாதம் திருப்பதி பெருமாளுக்கு செய்யப்படும் அனைத்து சேவைகளும் இவருக்கு செய்யப்படும். நவராத்திரி உற்சவத்தில் பத்ததாம் நாள் கஜேந்திர வரதர் குதிரை வாகனத்தில் சென்று அம்பு போட்டுவிட்டு வருவார். தீபாவளி, திருக்கார்த்திகை நாட்களில் சிறப்பு வழிபாடு நடத்தப்படுகின்றனது. மார்கழியில் சிறப்பு பூசை, தனுர் மாத பூசை, வைகுண்ட ஏகாதசி அன்று பரம்பத வாசல் திறப்பு, மாசிமக தீர்த்தவாரி, பங்குனியில் திருக்கல்யாணம் போன்றவை நடத்தப்படுகின்றன.

மேற்கோள்கள் 

கடலூர் மாவட்டத்திலுள்ள பெருமாள் கோயில்கள்
பிரசியோடைமியம்(III) நைட்ரைடு

பிரசியோடைமியம்((III)) நைட்ரைடு (Praseodymium(III) nitride) PrN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  இந்த உப்பு பிரசியோடைமியமும் நைட்ரசனும் சேர்ந்து  வினைபுரிவதால் உருவாகிறது.  கருப்பு நிறப் படிகங்களாக உருவாகும் இது தண்ணீரில் கரையும்.

தயாரிப்பு
பிரசியோடைமியத்தையும் நைட்ரசனையும் சேர்த்து சூடுபடுத்தினால் பிரசியோடைமியம்((III)) நைட்ரைடு உருவாகிறது :
2 Pr + N2 ---> 2 PrN 

பிரசியோடைமியத்துடன் அம்மோனியாவைச் சேர்த்து சூடுபடுத்தினாலும் பிரசியோடைமியம்((III)) நைட்ரைடு உருவாகிறது :
2 Pr + 2 NH3 ---> 2 PrN + 3H2

பண்புகள்
பிரசியோடைமியம்((III)) நைட்ரைடு கனசதுர அமைப்பில்  இடக்குழு Fm3m,  a = 0.5165 நானோமீட்டர், Z = 4, செல் அளவுருக்களுடன்  கருப்பு நிற படிகங்களாக உருவாகிறது. இதன் அமைப்பு சோடியம் குளோரைடு உப்பின் கட்டமைப்பை போன்றதாகும். 

இச்சேர்மம் தண்ணீருடன் உடனடியாக நீராற்பகுக்கப்டுகிறது. அமிலங்களுடன் வினைபுரிகிறது.

பயன்கள்
பிரசியோடைமியம்((III)) நைட்ரைடு  உயர்நிலை மின்சாரம் மற்றும் குறைக்கடத்தி தயாரிப்புகளில் பயன்படுத்தப்படுகிறது. பாசுபரை உற்பத்தி செய்வதற்கான மூலப்பொருளாகவும் பயன்படுத்தப்படுகிறது. மேலும் இது ஒரு காந்தப் பொருளாகவும், திட அடுக்குகளின் இலக்குப் பொருளாகவும் பயன்படுத்தப்படுகிறது.

மேற்கோள்கள்

பிரசியோடைமியம்(III) சேர்மங்கள்
நைட்ரைடுகள்
பாறை உப்பு படிகக் கட்டமைப்பு
பிரசியோடைமியம்((III)) பெர்குளோரேட்டு

பிரசியோடைமியம்(III) பெர்குளோரேட்டு (Praseodymium(III) perchlorate) Pr(ClO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு பிரசியோடைமியத்தின் பெர்குளோரேட்டு வகை உப்பு என வகைப்படுத்தப்படுகிறது.

தயாரிப்பு
பிரசியோடைமியம்(III,IV) ஆக்சைடில் இருந்து பிரசியோடைமியம்((III)) பெர்குளோரேட்டைத் தயாரிக்கலாம். பிரசியோடைமியம்(III,IV) ஆக்சைடை  சிறிது அதிகப்படியான ஐதரோகுளோரிக் அமிலத்தில் கரைத்து, சிறிதளவு ஐதரசன் பெராக்சைடைச் சேர்த்து பிரசியோடைமியம்((III)) பெர்குளோரேட்டு தயாரிக்கப்படுகிறது.

பண்புகள்
பிரசியோடைமியம்((III)) பெர்குளோரேட்டு 1:1 மற்றும் 1:2 என்ற விகிதவியல் அளவுகளில் கிரௌன் ஈதர் 18-கிரௌன்-6 உடன் இரண்டு அணைவுச் சேர்மங்களை உருவாக்குகிறது. இதைத்தவிர  எல்-புரோலின்,  குளுடாமிக் அமிலம், மாண்டலிக் அமிலம், பென்சில்லமைன் ஆகியவற்றுடனும் அணைவுச் சேர்மங்களை உருவாக்க முடியும். இமிடாசோல் மற்றும் அலானின் கொண்ட அணைவுகளையும் கூட இச்சேர்மம் உருவாக்கும்.

மேற்கோள்கள்

பிரசியோடைமியம்(III) சேர்மங்கள்
பெர்குளோரேட்டுகள்
அலினா பிவோல்

அலினா பிவோல் (Alina Bivol) உருசியாவைச் சேர்ந்த ஒரு சதுரங்க வீராங்கனையாவார்.

பிவோலுக்கு 2013 ஆம் ஆண்டு பிவோலுக்கு பன்னாட்டு மாசுட்டர் என்ற பட்டம் வழங்கப்பட்டது. 2009 ஆம் ஆண்டு உருசிய நகரமான கிம்ரியில் நடைபெற்ற சதுரங்கப் போட்டியில் 10 ஆட்டங்களில் 6 புள்ளிகள் எடுத்தார். கோசுட்ரோமா நகரத்தில் நடைபெற்ற போட்டியில் 4.5/9 என்ற புள்ளிகளும்  2012 ஆம் ஆண்டு சிகோரின் நினைவு சதுரங்கப் போட்டியில் 5/9 என்ற புள்ளிகளும் ஈட்டினார்.

2015 ஆம் ஆண்டில், இவர் உருசியாவின் 21 வயதுக்குட்பட்டோர் பெண்கள் போட்டியில் வென்றார். உலக இளையோர் சதுரங்கப் போட்டியில்  இரண்டாவது இடத்தைப் பிடித்தார். இப்போட்டியில் நடாலியா புக்சாவை விட அரை புள்ளி பின்தங்கியிருந்தார்.

மேற்கோள்கள் 

1996 பிறப்புகள்
வாழும் நபர்கள்
உருசிய சதுரங்க வீரர்கள்
சதுரங்க கிராண்டு மாசுட்டர்கள்
நிரஞ்சன் சென்குப்தா

நிரஞ்சன் சென்குப்தா (Niranjan Sengupta) (26 ஜூலை 1904 - 4 செப்டம்பர் 1969) ஒரு வங்காள இந்திய புரட்சியாளர் மற்றும் சுதந்திர போராட்ட வீரர் ஆவார். அவர் இந்தியப் பொதுவுடமைக் கட்சி (மார்க்சிஸ்ட்) தலைவராக இருந்தார். இவர் பரிசலின் சலோகாதி மாவட்டத்தில் பிறந்தார்.

புரட்சிகர நடவடிக்கைகள் 
ரிப்பன் கல்லூரியில் இந்தியாவின் முதல் மாணவர் சங்க தேர்தலில் தலைவராக தேர்ந்தெடுக்கப்பட்டார்.  டாக்கா அனுசீலன் சமித்தியின் பாரிசல் கிளையின் தலைவராக இருந்தார். 1929 ஆம் ஆண்டு, நவ வன்முறைக் கூட்டமைப்பை உருவாக்க வழிவகுத்த தலைவர்களில் இவரும் ஒருவர்.

1930 ஆம் ஆண்டு, மெச்சுபசார் வெடிகுண்டு வழக்கு தொடர்பாக,   23 பேருடன் கைது செய்யப்பட்டார். 1932 ஆம் ஆண்டில், அவர் மற்ற புரட்சியாளர்களுடன் அந்தமான் செல்லுலார் சிறைக்கு அனுப்பப்பட்டார்.  பொதுவுடைமை கருத்துக்களுடன் பழகினார்.

பின்னர் அவர் மார்க்சிசுட் ஆனார். 1938 ஆம் ஆண்டு இந்திய பொதுவுடைமைக் கட்சியில் சேர்ந்தார். இந்திய பொதுவுடைமைக் கட்சி பொலிட்பீரோவால் அமைக்கப்பட்ட உள் குழுவின் ஏழு உறுப்பினர்களில் இவரும் ஒருவர். இந்த பொதுவுடைமை கட்சியின் உள்கட்சிப் போராட்டத்தின்போதும் அவருக்கு முக்கியப் பங்குண்டு. அவர் 1957 ஆம் ஆண்டு தேர்தலில் பிசப்பூரில் இருந்து மேற்கு வங்காளத்தின் சட்டமன்ற உறுப்பினராக தேர்ந்தெடுக்கப்பட்டார். இந்திய பொதுவுடைமை கட்சியில் ஏற்பட்ட பிளவுக்குப் பிறகு, நிரஞ்சன் இந்திய பொதுவுடைமை கட்சி (மார்க்சிஸ்ட்) உடன் இருந்தார். அவர் 1967 - 1968 மற்றும் 1969 ஆம் ஆண்டுகளில் மேற்கு வங்கத்தின் கூட்டணி அமைச்சராகவும் இருந்தார்.

மேற்கோள்கள்

புற இணைப்புகள் 

 முக்தாதாரா கட்டுரை

1969 இறப்புகள்
1903 பிறப்புகள்
இந்தியப் புரட்சியாளர்கள்
லோங்கேவாலா

லோங்கேவாலா (Longewala), மேற்கு இந்தியாவில் உள்ள இராசத்தான் மாநிலத்தின் தார் பாலைவனத்தில் அமைந்த மார்வார் பிரதேசத்தில் உள்ள ஜெய்சல்மேர் மாவட்டத்தில் உள்ள சிற்றூர் ஆகும். இது இந்திய-பாகிஸ்தான் எல்லைப்புறத்தில் அமைந்த ஊராகும். 1971 இந்தியா-பாக்கிஸ்தான் போரின் ஒரு பகுதியாக நடைபெற்ற லோங்கேவாலா சண்டையின் போது பாகிஸ்தான் இராணுவம் தனது 39 போர் டாங்கிகளை இழந்ததுடன், 200 வீரர்கள் கொல்லப்பட்டனர்.மேலும் 500க்கும் மேற்பட்ட கவச வாகனங்கள் தாக்கி அழிக்கப்பட்டது.

இதனையும் காண்க
 குல்தீப் சிங் சந்த்புரி
 லோங்கேவாலா சண்டை

மேற்கோள்கள்

இராஜஸ்தான் மாநிலத்திலுள்ள ஊர்களும் நகரங்களும்
ஜெய்சல்மேர் மாவட்டம்
ஏ. டி. ஆரியரத்தினா

சிறீ லங்காபிமான்ய அகங்கமகே டியூடர் அரியரத்தினா (Ahangamage Tudor Ariyaratne, , 5 நவம்பர் 1931 – 16 ஏப்ரல் 2024) இலங்கை செயற்பாட்டாளரும், சர்வோதய இயக்கத்தைப் பின்பற்றி இலங்கையில் 1958 ஆம் ஆண்டில் சர்வோதய சிரமதான இயக்கத்தை நிறுவியவரும் ஆவார். இவர் 2015 செப்டம்பர் 10 இல் இலங்கை அரசியலமைப்புப் பேரவையின் உறுப்பினராக நியமிக்கப்பட்டார். பௌத்த அறிஞரும், காந்தியவாதியுமான இவருக்கு 1969-ல் ரமோன் மக்சேசே விருதும், 1991-இல் ஜம்னாலால் பஜாஜ் விருதும், 1996-இல் காந்தி அமைதிப் பரிசும் வழங்கப்பட்டது.

மறைவு
ஆரியரத்தினா 2024 ஏப்பிரல் 16 அன்று தனது 92-ஆவது அகவையில் கொழும்பில் உள்ள ஒரு தனியார் மருத்துவமனையில் காலமானார்.

மேற்கோள்கள்

நூற்பட்டியல்
Ariyaratne, A. T. "A. T. Ariyaratne: Collected Works Volume 1". Netherlands, 1978.
Ariyaratne, A. T. "Buddhist Economics in Practice in the Sarvodaya Shramadana Movement of Sri Lanka". New York: Sarvodaya Support Group, 1999.
Ariyaratne, A. T. "Religious Path to Peace and Building a Just World". Sarvodaya P, 1984.
Ariyaratne, A.T. "Schumacher lectures on Buddhist economics". Ratmalana: Sarvodaya Vishva Lekha, 1999.
Bond, George. "Buddhism at Work: Community Development, Social Empowerment and the Sarvodaya Movement". Kumarian P, 2003.
"Fifty key thinkers on development". New York: Routledge, 2006.
Liyanage, Gunadasa. "Revolution under the breadfruit tree: The story of Sarvodaya Shramadana Movement and its founder Dr. A.T. Ariyaratne". Sinha, 1988.

வெளி இணைப்புகள்

The Sarvodaya Official Site – About A.T. Ariyaratne
A. T. Ariyaratne in Sinhala
  Sarvodaya Japan in Japanese

1931 பிறப்புகள்
2024 இறப்புகள்
காந்தியவாதிகள்
காந்தி அமைதிப் பரிசு பெற்றவர்கள்
ரமோன் மக்சேசே விருது பெற்றோர்
ஜம்னாலால் பஜாஜ் விருது பெற்றவர்கள்
சிங்களவர் 
காலி மாவட்ட நபர்கள்
ஓசன்கேட்

ஓசன்கேட் நிறுவனம் (OceanGate), ஐக்கிய அமெரிக்காவின் தனியார் ஆழ்கடல் சுற்றுலா நிறுவனம் ஆகும். இதன் தலைமையகம் வாஷிங்டன் மாகாணத்தின் எவரெட் நகரத்தில் உள்ளது. இதனை 2009ம் ஆண்டில் நிறுவியவர்கள்  ஸ்டோக்டன் ரஷ் மற்றும் குயில்லேர்மோ சோன்லீன் ஆவர்.

2012ல் முதல் பயணித்திலே வட அட்லாண்டிக் பெருங்கடலில் பனிப்பாறையில் மோதி, கடலடியில் மூழ்கிய டைட்டானிக் கப்பலின் பாகங்களை காண்பதற்கு, சுற்றுலா நோக்கத்திற்காக 6 பேர் பயணிக்கும் அளவிற்கு இரண்டு சிறிய நீர்மூழ்கிக் கப்பல்களை வாங்கினர். 2022ம் ஆண்டில் இப்பயணததிற்கு கட்டணமாக ஒரு நபருக்கு $ 2,50,000 அமெரிக்க டாலர்கள் வசூலித்தனர்.

சூன், 2023ல் டைட்டானிக் கப்பலின் பாகங்களை காண்பதற்கு சென்ற டைட்டான்  நீர்மூழ்கிக் கப்பல் வெடித்து சிதறியது. அதில் பயணித்த நீர்மூழ்கிக் கப்பலின் இணை நிறுவனர் ஸ்டோக்டன் ரஷ் உள்ளிட்ட 5 சுற்றுலா பயணியர் கொல்லப்பட்டனர்.இறந்தவர்களில் உடலையும், நீர் மூழ்கிக் கப்பலையும் மீட்பதற்கு தேடவும், மீட்கவும் பன்னாட்டு தேடுதல் வேட்டை துவக்கப்பட்டுள்ளது.22 சூன் 2023 அன்று கடலுடிக்கடியில் உடைந்த டைட்டானிக் கப்பலின் பாகங்கள் அருகே நீர்மூழ்கிக் கப்பலின் உடைந்த பாகங்கள் கண்டு பிடிக்கப்பட்டது.

மேற்கோள்கள்

அமெரிக்க வணிக நிறுவனங்கள்
சூளை சீனிவாசப் பெருமாள் கோயில்

சீனிவாசப் பெருமாள் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் சூளை புறநகர்ப் பகுதியில்,  என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள ஒரு பெருமாள் கோயில் ஆகும். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் கோயில்களில் ஒன்றாகும்.

மேற்கோள்கள் 

சென்னையிலுள்ள பெருமாள் கோயில்கள்
கோத்தா டாமன்சாரா

கோத்தா டாமன்சாரா (மலாய்: Kota Damansara; ஆங்கிலம்: Kota Damansara); சீனம்: 哥打白沙罗) என்பது மலேசியா, சிலாங்கூர், பெட்டாலிங் மாவட்டத்தில் (Petaling District) 4,000 ஏக்கர் (16.2 ச.கி.மீ) பரப்பளவில் அமைந்துள்ள புறநகர்ப் பகுதி ஆகும்.

அத்துடன் சுபாங் மற்றும் பெட்டாலிங் ஜெயா ஆகிய பெருநகரங்களுக்கு இடையே உள்ள ஒரு மாநிலச் சட்டமன்றத் தொகுதியும் ஆகும்.

பொது

சுல்தான் அப்துல் அசீஸ் சா வானூர்தி நிலையம் (Sultan Abdul Aziz Shah Airport) மற்றும் மலேசிய இரப்பர் ஆராய்ச்சி நிறுவனம் (Rubber Research Institute of Malaysia) ஆகியவை இந்த நகர்ப் பகுதிக்கு அருகில் அமைந்துள்ள குறிப்பிடத்தக்க இடங்கள். 

கோத்தா டாமன்சாரா நகர்ப்பகுதி, சுங்கை பூலோ மக்களவை தொகுதியின் (Sungai Buloh Parliamentary Constituency) கீழ் வருகிறது. கோத்தா டாமன்சாரா; பெட்டாலிங் ஜெயா உத்தாரா 5 (Seksyen PJU 5) (Petaling Jaya Utara 5) என்றும் அறியப்படுகிறது.

மலேசியப் பொதுத் தேர்தல், 2022 தேர்தலில், சுங்கை பூலோ மக்களவை தொகுதியின் மக்களவை உறுப்பினராக டத்தோ ரமணன் ராமகிருஷ்ணன் (Ramanan Ramakrishnan) தேர்ந்து எடுக்கப்பட்டு உள்ளார்.

வரலாறு

கோத்தா டாமன்சாரா நிறுவப்படுவதற்கு முன்பு, இந்த நகர்ப்புற பகுதி சுங்கை பூலோ வன காப்பகத்தின் (Sungai Buloh Forest Reserve) ஒரு பகுதியாக இருந்தது. சுங்கை பூலோ வனக் காப்பகம் 1898-இல் மலேசிய அரசிதழில் வெளியிடப்பட்டது; மற்றும் இது மலேசியாவின் மிகப் பழமையான வனக் காப்பகமாகும்.

1992-ஆம் ஆண்டில், சிலாங்கூர் மாநில வளர்ச்சிக் கழகத்திற்கு (Selangor State Development Corporation) (PKNS); சுங்கை பூலோ வன காப்பகத்தின் ஒரு பகுதி வழங்கப்பட்டு; ஒரு புதிய நகரப் பகுதியை உருவாக்க உரிமை வழங்கப்பட்டது.

சுங்கை பூலோ நகர மையம்

இந்த நகரத்தின் தொடக்கப் பெயர் சுங்கை பூலோ நகர மையம் (Sungai Buloh Town Center). கிள்ளான் பள்ளத்தாக்கு (Klang Valley) பகுதியின் விரைவான வளர்ச்சியின் காரணமாக 1999-இல் கோத்தா டாமன்சாரா என்ற பெயர் அதிகாரப்பூர்வமாகத் தேர்வு செய்யப்பட்டது.

மேற்கோள்கள்

வெளி இணைப்புகள்

மேலும் காண்க 
 டாமன்சாரா
 முத்தியாரா டாமன்சாரா
 ஆரா டாமன்சாரா
 டாமன்சாரா உத்தாமா
 டாமன்சாரா பெர்டானா

மலேசிய நகரங்கள்‎
சிலாங்கூர்
சிலாங்கூர் நகரங்கள்
அபோதாபாத் துடுப்பாட்ட அரங்கம்

அபோதாபாத் துடுப்பாட்ட அரங்கம்  (Abbottabad Cricket Stadium) பாக்கித்தான் நாட்டின் கைபர் பக்துன்வா மாகாணத்தில் உள்ள அபோதாபாத் நகரில் அமைந்துள்ள ஒரு துடுப்பாட்ட  விளையாட்டரங்கமாகும். இது பாக்கித்தான் கிரிக்கெட் வாரியத்தால் 2003 ஆம் ஆன்டில்  நிறுவப்பட்டது. 2010 ஆம் ஆண்டு முதல் இது முதல் தர விளையாட்டரங்கமாகவும்  அறிவிக்கப்பட்டது.

கைபர் பக்துன்வா துடுப்பாட்ட அணி மற்றும் கூட்டாட்சி நிர்வாகத்தில் உள்ள பழங்குடிப் பகுதிகள் அணி ஆகிய இரண்டிற்கும் முதல் தர மற்றும் பட்டியல் அ வகை போட்டிகளை நடத்தியது ,   பாக்கித்தான் தேசிய அணிக்கான பயிற்சி முகாம்கள் இங்கு நடைபெறுகின்றன. 2019 ஆம் ஆண்டு செப்டம்பர் மாதத்தில் பாக்கித்தான் துடுப்பாட்ட வாரியம் 2019-20 குவைத்-இ-ஆசாம் கோப்பை  போட்டிகளை நடத்தும் விளையாட்டு அரங்குகளில்  ஒன்றாக இதை அறிவித்தது.

அரங்கம் 
அரங்கம்  உயரத்தில் மலைகளின் பின்னணியில் அமைந்துள்ளது. .  இங்கு தனது முதல் வருகை குறித்து கருத்து தெரிவித்த வாசிம் அக்ரம், " அனேகமாக இது உலகின் மிக அழகான விளையாட்டரங்கமாக  இருக்கலாம் என்றார். பாக்கித்தானில் இதுபோன்ற அரங்கங்கள் இருப்பது எனக்கு உண்மையிலேயே பெருமையாக இருக்கிறது. நான் உலகம் முழுவதும் பயணம் செய்துள்ளேன், நம் நாட்டில் இதுபோன்ற ஒரு இடத்தைப் பார்ப்பதில் மகிழ்ச்சி அடைகிறேன் என்று மேலும் அவர் தெரிவித்தார். "

பாக்கித்தான் துடுப்பாட்ட வாரியம் ஆர்வமின்மையை சுட்டிக்காட்டிய அபோதாபாத் துடுப்பாட்ட சங்கத் தலைவர் அமீர் நவாப், “பாக்கித்தான் துடுப்பாட்ட வாரியம் இங்கு முதலீடு செய்தால் இந்த அரங்கம்  வெளியுலகின் கண்களைக் கவரும் என்றார். ஆனால் இதற்கு முதலீடு தேவை” என்றார். 

பன்னாட்டு துடுப்பாட்டக் கட்டுப்பாட்டு அமைப்பின் 2013 வெற்றியாளர் போட்டிக்கு முன்னதாக பாக்கித்தான் துடுப்பாட்ட அணிக்கான பயிற்சி முகாமுக்கான இடமாக இந்த அரங்கம் தேர்வு செய்யப்பட்டது, ஏனெனில் நிலைமைகள் இங்கிலாந்து மற்றும் வேல்சில் இருந்ததைப் போலவே இருந்தன.

போட்டிகள் 
2022 ஆம் ஆண்டு செப்டம்பர் மாத நிலவரப்படி, இந்த அரங்கத்தில் 53 முதல்தரப் போட்டிகள் விளையாடப்பட்டுள்ளன. இப்போட்டிகள் அனைத்தும் குவைத்-இ-ஆசாம் கோப்பை அல்லது குவைத்-இ-ஆசாம் கோப்பை சில்வர் லீக் போட்டிகளாகும்.  மேலும், 14 பட்டியல் அ போட்டிகளும் இங்கு விளையாடப்பட்டுள்ளன.

மேலும் பார்க்க 
 பாக்கித்தான் துடுப்பாட்ட வாரியம்

மேற்கோள்கள்

புற இணைப்புகள் 
 http://www.pcboard.com.pk/Pakistan/Grounds/2009.html 
 ESPNcricinfo இல் தரை விவரம்

பாக்கித்தானில் விளையாட்டு
பாக்கித்தான் விளையாட்டரங்குகள்
ரமணன் ராமகிருஷ்ணன்

டத்தோ ரமணன் ராமகிருஷ்ணன் ([Ramanan Ramakrishnan; சீனம்: 拉马南·拉马克里希南); என்பவர் 2022 நவம்பர் மாதம் 19-ஆம் தேதி முதல் சிலாங்கூர் சுங்கை பூலோ மக்களவைத் தொகுதியின் மலேசிய நாடாளுமன்ற உறுப்பினராகச் சேவை செய்து வருகிறார். பி.கே.ஆர் கட்சியின் தலைமை தகவல் அதிகாரியாகவும் பொறுப்பு வகிக்கிறார்.

2023 ஏப்ரல் 18-ஆம் தேதி முதல், மலேசியப் பிரதமர் துறையின் கீழ் செயல்படும் மித்ரா எனப்படும் மலேசிய இந்திய சமூகத்தின் உருமாற்ற பிரிவின் சிறப்புத் தலைவராகவும் (MITRA) டத்தோ ரமணன் ராமகிருஷ்ணன் பொறுப்பு ஏற்றுள்ளார்.

மித்ரா
மித்ரா செயற்குழுவுக்கான புதிய நியமனங்களை பிரதமர் டத்தோ ஸ்ரீ அன்வர் இப்ராகீம் 2023 ஏப்ரல் 18-ஆம் தேதி அறிவித்தார். மஇகாவின் முன்னாள் மத்திய செயற்குழு உறுப்பினர் டத்தோ சிவராஜ் சந்திரன், கிள்ளான் மக்களவை தொகுதி உறுப்பினர் கணபதிராவ் விருமன், சிகாமட் மக்களவை தொகுதி உறுப்பினர் யுனேசுவரன் ராமராஜ் மற்றும் மித்ரா தலைமை இயக்குநர் ரவிந்திரன் நாயர் ஆகியோர் இக்குழுவின் உறுப்பினர்களாக இடம்பெற்றுள்ளனர்.

மலேசிய இந்தியச் சமூகத்தில், குறிப்பாக B40 குழுவின் சமூகப் பொருளாதார மேம்பாட்டிற்காக ஒரு சிறப்பு அரசாங்கப் பிரிவாக மித்ரா எனும் மலேசிய இந்திய சமூகத்தின் உருமாற்ற பிரிவு 2019-ஆம் ஆண்டில் அமைக்கப்பட்டது. இதற்கு முன்னர் இந்த அமைப்பு, இந்திய சமூகப் பிரிவின் சமூக-பொருளாதார மேம்பாட்டு அமைப்பு (செடிக்) என்று அழைக்கப் பட்டது.

தேர்தல் முடிவுகள் 2022
2022-ஆம் ஆண்டு மலேசியப் பொதுத் தேர்தலில் சுங்கை பூலோ மக்களவை தொகுதியில் ரமணன் ராமகிருஷ்ணன் போட்டியிட்டு வெற்றி அடைந்தார்.

மலேசியாவின் ஆளும் கட்சியாக விளங்கிய பாரிசான் கூட்டணியின் மூத்த அரசியல்வாதியான கைரி சமாலுடின்; 2022-ஆம் ஆண்டு மலேசியப் பொதுத் தேர்தலில் ரமணன் ராமகிருஷ்ணனிடம் 2,693 வாக்குகளில் தோல்வி கண்டார். கைரி சமாலுடின், பாரிசான் கூட்டணியில் அம்னோ கட்சியின் தேசிய இளைஞர் பகுதித் தலைவர் ஆகும்.

மேலும், மலேசிய சுகாதார அமைச்சர்; மலேசிய அறிவியல், தொழில்நுட்பம் மற்றும் புத்தாக்க அமைச்சர்; மலேசிய இளைஞர் விளையாட்டுத்துறை அமைச்சர் ஆகிய அமைச்சர் பதவிகளை வகித்தவர் ஆகும்.

மேற்கோள்கள்

மேலும் காண்க 
 மித்ரா 
 மலேசிய இந்தியர்
 சிலாங்கூர் மாநில சட்டமன்றம்
 மலேசியப் பொதுத் தேர்தல், 2022
 சுங்கை பூலோ மக்களவை தொகுதி

வெளி இணைப்புகள்

மலேசிய இந்தியர்கள்
மலேசியத் தமிழ் அரசியல்வாதிகள்
நைட்ரைல் அசைடு

நைட்ரைல் அசைடு (Nitryl azide)  N4O2 என்ற மூலக்கூற்று வாய்ப்பாட்டால் விவரிக்கப்படும் ஒரு நிலையற்ற நைட்ரசன் ஆக்சைடு சேர்மமாகும். ஒரு நைட்ரோ குழுவிற்கும்  ஓர் அசைடுக்கும் இடையில் ஒரு நைட்ரசன்-நைட்ரசன் சகப் பிணைப்பை நைட்ரைல் அசைடு கொண்டுள்ளது. சோடியம் அசைடு மற்றும் நைட்ரோனியம் அறுபுளோரோ ஆன்டிமோனேட்டு ஆகியவற்றுக்கு இடையேயான வினையில் குறுகிய கால நிலைப்புத்தன்மை கொண்ட விளைபொருளாக அகச்சிவப்பு நிறமாலை மூலம் இது கண்டறியப்பட்டது:

 

நைட்ரைல் அசைடு விரைவாக சிதைந்து நைட்ரசு ஆக்சைடை உருவாக்குகிறது. கோட்பாட்டியல் கணக்கீடுகள் இந்த செயல்முறை ஆக்சாடெட்ராசோல் ஆக்சைடு இடைநிலை வழியாக நிகழும் என்று பரிந்துரைக்கின்றன:

மேற்கோள்கள் 

நைட்ரசன் ஆக்சைடுகள்
ஆக்சைடுகள்
அசிடோ சேர்மங்கள்
குலாம் முகம்மது சாசு

குலாம் முகம்மது சாசு  (Ghulam Muhammad Zaz)  இந்தியாவின் காசுமீரைச் சேர்ந்த ஓர் இசைக் கலைஞர் ஆவார். சந்தூர் மற்றும் பிற பாரம்பரிய இசைக்கருவிகளை கைவினைப் பொருட்களாக உருவாக்குவதில் பெயர் பெற்றவராவார். காசுமீர் நகரத்தில் சந்தூர் இசைக்கருவி உருவாக்கத் தெரிந்த கடைசி தயாரிப்பாளராக இவர் அறியப்படுகிறார்..

இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது இவருக்கு 2023 ஆம் ஆண்டு சனவரி மாதம் 26 ஆம் தேதி வழங்கப்பட்டது.

ஆரம்பகால வாழ்க்கை 
குலாம் முகம்மது சாசு சிறிநகரின் சாய்னா கடல் பகுதியில் 1941 ஆம் ஆண்டு பிறந்தார். 1953 ஆம் ஆண்டு முதல் சந்தூர், ரபாப் மற்றும் சாரங்கி போன்ற பாரம்பரிய காசுமீரி இசைக்கருவிகளை தயாரித்து வந்தார்.

மேற்கோள்கள் 

பத்மசிறீ விருது பெற்றவர்கள்
வாழும் நபர்கள்
இசைக் கலைஞர்கள்
இந்தியக் கலைஞர்கள்
சாந்தைட்டு

சாந்தைட்டு (Santite) (KB5O8·4H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 

இத்தாலி நாட்டின் டசுகனி நகரத்தில் காணப்படும் பொட்டாசியத்தின் நீரேற்றப்பட்ட போரேட்டு கனிமமாக வகைப்படுத்தப்படுகிறது. இத்தாலியின் இயற்கை வரலாற்று அருங்காட்சியகத்தின் முன்னாள் இயக்குநரான கியார்கி சாந்தியின் நினைவாக (1746-1823) அவருடைய பெயர் இடப்பட்டது (Snt).

மேற்கோள்கள்

வெளி இணைப்புகள் 
Webmineral.com - Santite
Handbook of Mineralogy - Santite

கனிமங்கள்
பொட்டாசியம் கனிமங்கள்
நெசோபோரேட்டுகள்
நேர்ச்சாய்சதுரக் கனிமங்கள்
கேமரன் மலை மக்களவைத் தொகுதி

கேமரன் மலை மக்களவை தொகுதி (மலாய்: Kawasan Persekutuan Cameron Highlands; ஆங்கிலம்: Cameron Highlands Federal Constituency; சீனம்: 金马伦高原联邦选区) என்பது மலேசியா, பகாங் மாநிலத்தில், கேமரன் மலை மாவட்டத்தில் (Cameron Highlands District); அமைந்துள்ள ஒரு மக்களவை தொகுதி (P078) ஆகும்.

கேமரன் மலை மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து கேமரன் மலை மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

கேமரன் மலை மாவட்டம்

முன்பு கேமரன் மலை என்பது அண்மையில் கேமரன்மலை  மாவட்டம் என மாற்றம் செய்யப்பட்டு உள்ளது. கேமரன் மலை மாவட்டத்தின் தலை நகரம் தானா ராத்தா. பகாங் மாநிலத்தில் வட மேற்கில் அமைந்து உள்ளது. இந்த மாவட்டம் மலேசியாவிலேயே அதிகமான மலைக் கிராமங்களைக் கொண்ட ஒரு மலைப்பகுதியாகும். 

கேமரன் மலை மாவட்டம் சிங்கப்பூர் அளவிற்கு 712 சதுர கி.மீ. பரப்பளவைக் கொண்டது. தித்திவாங்சா மலைத்தொடர் எனும் தீபகற்ப மலேசியாவின் மத்திய மலைத் தொடரில் கேமரன் மலைப் பிரதேசம் அமைந்துள்ளது. வடக்கே கிளாந்தான் மாநிலமும், மேற்கே பேராக் மாநிலமும் இதன் எல்லைப் பகுதிகளாக உள்ளன.

தேயிலைத் தோட்டங்கள்

பகாங் மாநிலத்தின் மிகச் சிறிய மாவட்டமாக, அதன் மேற்கு எல்லையில் கேமரன் மலை உள்ளது. இது ஒரு சுகமான சுற்றுலாத் தளம் ஆகும். வருடம் முழுமையும் குளிராகவே இருக்கும். 

இங்கே நிறைய தேயிலைத் தோட்டங்கள் உள்ளன. நூற்றுக்கணக்கான காய்கறித் தோட்டங்களும் உள்ளன. தமிழர்களும் கணிசமான அளவிற்கு விவசாயத் துறையில் ஈடுபட்டுள்ளனர்.

கேமரன் மலை வரலாறு

கேமரன் மலைப்பகுதி 1200 - 1500 மீட்டர் உயரத்தில் அமைந்துள்ளது. வில்லியம் கேமரன் (ஆங்கிலம்: Sir William Cameron) எனும் பிரித்தானிய நில ஆய்வாளரின் நினைவாக கேமரன் மலை அல்லது கேமரன் ஆய்லண்ட்ஸ் என்று பெயர் சூட்டப்பட்டது. 

1885-ஆம் ஆண்டு பிரித்தானியரின் ஆட்சிக் காலத்தில், அவர்களின் ஓய்வுத்தளமாக விளங்கிய இந்த கேமரன் மலை, 1925-ஆம் ஆண்டுக்குப் பிறகு விவசாயத் துறையில் பிரசித்திப் பெறத் தொடங்கியது.

கேமரன் மலை வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), கேமரன் மலை மக்களவை தொகுதி 29 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

கேமரன் மலை மக்களவை தொகுதி

கேமரன் மலை தேர்தல் முடிவுகள்

கேமரன் மலை சட்டமன்ற தொகுதிகள்

கேமரன் மலை சட்டமன்ற உறுப்பினர்கள் (2022)

உள்ளாட்சி மன்றங்கள் 

மலேசியாவில் தற்போது நான்கு வகையான உள்ளாட்சி மன்றங்கள் உள்ளன.

 மாநகரம் - மாநகராட்சி - (மலாய்: Dewan Bandaraya; ஆங்கிலம்: City Hall or City Council); எ.கா. கோலாலம்பூர் மாநகராட்சி)
 நகரம் - நகராட்சி - (மலாய்: Majlis Perbandaran; ஆங்கிலம்: Municipal Council); எ.கா. காஜாங் நகராட்சி) 
 கிராமப்புறம் - மாவட்ட ஊராட்சி - (மலாய்: Majlis Daerah; ஆங்கிலம்: District Council); எ.கா. உலு சிலாங்கூர் ஊராட்சி)
 சிறப்பு உள்ளாட்சி - நகராண்மைக் கழகம் - மேம்பாட்டுக் கழகம் - (மலாய்: Pihak Berkuasa Tempatan; ஆங்கிலம்: Corporation; Development Board; Development Authority); எ.கா. புத்ராஜெயா மேம்பாட்டுக் கழகம்)

மேற்கோள்கள்

மேலும் காண்க 
 ரிங்லெட்
 பிரிஞ்சாங்
 திரிங்காப்
 தானா ராத்தா
 மலேசிய தேர்தல் தொகுதிகள்

பகாங் நாடாளுமன்றத் தொகுதிகள்
நேதன் எல்லிஸ்

நேதன் எல்லிஸ் (பிறப்பு 22 செப்டம்பர் 1994) ஒரு ஆஸ்திரேலிய துடுப்பாட்டக்காரர் . ஆகஸ்ட் 2021 இல் ஆஸ்திரேலியத் துடுப்பாட்ட அணிக்காக சர்வதேசப் போட்டிகளில்  அறிமுகமானார். பன்னாடு இர்பது20  போட்டியில் தனது அறிமுகத்திலேயே அடுத்தடுத்த பந்துகளில் மூன்று இலக்குகளை எடுத்த முதல் பந்துவீச்சாளர் என்ற வரலாற்றை அவர் படைத்தார்.

தொழில் 
செப்டம்பர் 2018 இல், எல்லிஸ் 2018 அபுதாபி இருபது20 கோப்பைக்கான ஹோபார்ட் ஹரிகேன்ஸ் அணியில் இடம்பிடித்தார். அவர் 5 அக்டோபர் 2018 அன்று 2018 அபுதாபி இருபது20 கோப்பையில் ஹோபார்ட் ஹரிகேன்ஸ் அணிக்காக இருபது20 போட்டிகளில் அறிமுகமானார்  அவர் 23 செப்டம்பர் 2019 அன்று, 2019-20 மார்ஷ் ஒரு நாள் கோப்பையில் தாஸ்மேனியாவுக்காக பட்டியல் அ துடுப்பாட்டப் போட்டிகளில் அறிமுகமானார். அவர் 2019-20 ஷெஃபீல்ட் ஷீல்ட் பருவகாலத்தில் தாஸ்மேனியாவுக்காக 24 பிப்ரவரி 2020 அன்று முதல்-தரப் போட்டிகளில் அறிமுகமானார்.

எல்லிஸ் தனது முதலாவது பன்னாட்டு இருபது20 போட்டியை 6 ஆகஸ்ட் 2021 அன்று ஆஸ்திரேலியாவுக்காக வங்கதேசத்திற்கு எதிராக விளையாடினார். போட்டியில், எல்லிஸ் ஹாட்ரிக் எடுத்தார், டி20 போட்டியில் அறிமுகத்திலேயே ஹாட்ரிக் எடுத்த முதல் வீரர் ஆனார். பிரட் லீ மற்றும் ஆஷ்டன் அகர் ஆகியோருக்குப் பிறகு பன்னாட்டு இருபது20 போட்டியில் ஹாட்ரிக் சாதனை படைத்த மூன்றாவது ஆஸ்திரேலிய வீரர் என்ற பெருமையைப் பெற்றார். அதே மாதத்தின் பிற்பகுதியில், 2021 ICC ஆடவர் T20 உலகக் கோப்பைக்கான ஆஸ்திரேலிய அணியில் காயமடையும் வீரர்களுக்கான மாற்று வீரர்கள் மூவரில் ஒருவராக எல்லிஸ் பெயரிடப்பட்டார்.

பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் பஞ்சாப் கிங்ஸால் வாங்கப்பட்டார். அதே மாதத்தின் பிற்பகுதியில், பாகிஸ்தான் சுற்றுப்பயணத்திற்கான ஆஸ்திரேலியாவின் ஒருநாள் சர்வதேச அணியில் எல்லிஸ் இடம்பிடித்தார். அவர் 29 மார்ச் 2022 அன்று ஆஸ்திரேலியாவுக்காக பாகிஸ்தானுக்கு எதிரான ஒருநாள் போட்டியில் அறிமுகமானார்.

மார்ச் 2022 இல், எல்லிஸ் இங்கிலாந்தில் 2022 வைட்டலிட்டி பிளாஸ்ட் போட்டிகளுக்காக ஹாம்ப்ஷயர் ஹாக்ஸால் ஒப்பந்தம் செய்யப்பட்டார்.

மேற்கோள்கள் 

ஹாம்ப்சையர் துடுப்பாட்டக்காரர்கள்
கிங்ஸ் லெவன் பஞ்சாப் அணி வீரர்கள்
ஆத்திரேலியத் துடுப்பாட்டக்காரர்கள்
வாழும் நபர்கள்
1994 பிறப்புகள்
ரோசாசைட்டு

ரோசாசைட்டு (Rosasite) (Cu,Zn)2(CO3)(OH)2  என்ற மூலக்கூற்று வாய்ப்பாட்டால் விவரிக்கப்படும் ஒரு கார்பனேட்டு வகை கனிமமாகும். துத்தநாகம் மற்றும் தாமிர தாதுவாகப் பயன்படுத்தக்கூடிய சிறிய அளவு திறன் கொண்டது. வேதியியல் ரீதியாக சொல்வதென்றால் இதை ஒரு செப்பு துத்தநாக கார்பனேட்டு ஐதராக்சைடு எனலாம். இக்கனிமத்தில் உள்ள செப்பு மற்றும் துத்தநாக விகிதம் 3:2 ஆகும். செப்பு-துத்தநாக படிவுகளில் இரண்டாம் நிலை ஆக்சிசனேற்ற மண்டலத்தில் ரோசாசைட்டு தோன்றுகிறது. முதலில் 1908 ஆம் ஆண்டில் இத்தாலி நாட்டின் சார்டினியாவில் உள்ள ரோசாசு சுரங்கத்தில் இது கண்டுபிடிக்கப்பட்டது. கண்டுபிடிக்கப்பட்ட இடத்தின் பெயரே கனிமத்திற்கும் சூட்டப்பட்டது. இழைவடிவ நீல-பச்சை ரோசாசைட்டு படிகங்கள் பொதுவாக உருண்டையான திரட்டுகளில் காணப்படுகின்றன, பெரும்பாலும் இரும்புத் தாதுவான சிவப்பு லிமோனைட்டு மற்றும் பிற வண்ணமயமான தாதுக்களுடன் தொடர்பு கொண்டதாகவும் ரோசாசைட்டு உள்ளது. ஆரிகால்சைட்டு கனிமத்தைப் போலவே இருக்கும் என்றாலும் ரோசாசைட்டை அதன் உயர்ந்த கடினத்தன்மையால் வேறுபடுத்தி அறியலாம்.

பன்னாட்டு கனிமவியல் சங்கம் ரோசாசைட்டு கனிமத்தை Rss என்ற குறியீட்டால் அடையாளப்படுத்துகிறது.

மேற்கோள்கள்

Mineral galleries

கார்பனேட்டு கனிமங்கள்
துத்தநாகக் கனிமங்கள்
செப்புக் கனிமங்கள்
ஒற்றைச்சரிவச்சுக் கனிமங்கள்
இந்திரா பி. பி. போரா

இந்திரா பி.பி. போரா (Indira P. P. Bora) இந்தியாவின் அசாம் மாநிலத்தைச் சேர்ந்த சத்ரியா நடனக் கலைஞர் ஆவார்.  குரு ருக்மணி தேவி அருண்டேலின் கீழ் 13 ஆண்டுகள் பரதநாட்டியத்திலும், குரு வேம்படி சின்ன சத்தியத்தின் வழிகாட்டுதலின் கீழ் குச்சிப்புடியிலும் பயிற்சி பெற்றார்.  நியூசிலாந்து, அமெரிக்கா மற்றும் வியட்நாமில் சத்ரியா நடன நிகழ்ச்சிகளை நிகழ்த்தியுள்ளார்.

விருதுகள்
சங்கீத நாடக அகாதமி விருது, 1996
பத்மசிறீ

மேற்கோள்கள் 

பத்மசிறீ விருது பெற்றவர்கள்
வாழும் நபர்கள்
1949 பிறப்புகள்
சங்கீத நாடக அகாதமி விருது பெற்றவர்கள்
நடனக் கலைஞர்கள்
மலாயா கூட்டரசின் முதலாவது மக்களவை, 1955–1959

மலாயா கூட்டரசின் முதலாவது மக்களவை, 1955–1959 அல்லது மலாயா கூட்டமைப்பின் 1-ஆவது மக்களவை (மலாய்: Parlimen Malaysia Pertama அல்லது Dewan Rakyat Parlimen Persekutuan Tanah Melayu; ஆங்கிலம்: 1st Malayan Parliament அல்லது First Parliament of the Federation of Malaya) என்பது மலாயா கூட்டமைப்பின் முதல் மக்களவை ஆகும்.

மலேசியா கூட்டமைப்பு அமைக்கப்படுவதற்கு முன்னால் இயங்கிய இந்த மக்களவை, மலாயா கூட்டமைப்பின் 1-ஆவது மக்களவை என பொதுவாக அறியப் படுகிறது. 1959-ஆம் அண்டு பொதுத் தேர்தலுக்குப் பின்னர் இந்த மக்களவை முதன்முதலாக இயங்கியதால் இதற்கு மலாயா கூட்டமைப்பின் முதல் மக்களவை (First Parliament of the Federation of Malaya) என பெயர் சூட்டப்பட்டது.

இருப்பினும் வரலாற்று அடிப்படையில் மலேசியாவின் 1-ஆவது மக்களவை, 1963–1964 என அறியப் படுகிறது.

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
அபிசேக் சர்மா

அபிசேக் சர்மா (பிறப்பு 4 செப்டம்பர் 2000) ஒரு இந்திய துடுப்பாட்டக்காரர் .  அவர் 25 பிப்ரவரி 2017 அன்று 2016-17 விஜய் ஹசாரே கோப்பைத்தொடரில் பஞ்சாப் அணிக்காக பட்டியல் அ துடுப்பாட்டப் போட்டிகளில் அறிமுகமானார்  அவர் 6 அக்டோபர் 2017 அன்று 2017-18 ரஞ்சிக் கோப்பைத் தொடரில் பஞ்சாப் அணிக்காக முதல்தர  துடுப்பாட்டப் போட்டிகளில் அறிமுகமானார் 

டிசம்பர் 2017 இல், நியூசிலாந்தில் நடைபெற்ற 19 வயதுக்குட்பட்டோருக்கான 2018 துடுப்பாட்ட உலகக் கோப்பைக்கான இந்திய அணியில் அவர் இடம் பெற்றார்.

உள்ளூர்ப் போட்டிகள் 
ஜனவரி 2018 இல், அவர் 2018 ஐபிஎல் ஏலத்தில் டெல்லி டேர்டெவில்ஸால் ரூ 5.5 மில்லியனுக்கு வாங்கப்பட்டார்.    12 மே 2018 அன்று, அவர் தனது இருபது20 அறிமுகப் போட்டியில் 2018 இந்தியன் பிரீமியர் லீக்கில் டெல்லி டேர்டெவில்ஸ் அணிக்காக விளையாடி 19 பந்துகளில் 46 ஓட்டங்கள் எடுத்தார்.  28 பிப்ரவரி 2021 அன்று மத்தியப் பிரதேசத்திற்கு எதிராக பஞ்சாப் அணிக்காக விளையாடி, பட்டியல் அ துடுப்பாட்டத்தில் 42 பந்துகளில் சதம் அடித்ததன் மூலம் இந்திய வீரர்களில் பட்டியல் அ போட்டிகளில் அதிவேக சதம் பெற்ற வீரர் ஆனார்.  பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் சன்ரைசர்ஸ் ஹைதராபாத் அணியால் வாங்கப்பட்டார்.   2022 இந்தியன் பிரீமியர் லீக்கில், அவர் 14 போட்டிகளில் விளையாடி மொத்தம் 426 ஓட்டங்கள் எடுத்தார்

மேற்கோள்கள்

வெளி இணைப்புகள்

 
 

 External links==

 
 

 

இந்தியத் துடுப்பாட்டக்காரர்கள்
வாழும் நபர்கள்
2000 பிறப்புகள்
எஸ். இராமலிங்கம்

எஸ். இராமலிங்கம் (S. Ramalingam) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், திருவரங்கம் சட்டமன்றத் தொகுதியில் இருந்து இந்திய தேசிய காங்கிரசு வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
4 ஆவது தமிழ்நாடு சட்டமன்ற உறுப்பினர்கள்
திருச்சி மாவட்ட நபர்கள்
ரெனி குசூர்

Articles with hCards
ரெனி குசூர் (Renee Kujur) ஒரு இந்திய விளம்பர வடிவழகி ஆவார். சர்வதேச ரிதம் அண்ட் புளூசு பாடகி ரியானாவுக்கு ஒப்பானவர் என்று அறியப்படுகிறார்.  ரிகானா 2.0 அல்லது இந்தியாவின் சொந்த ரிகானா என்றும் அழைக்கப்படுகிறார்.

தனிப்பட்ட வாழ்க்கை 
ரெனி குசூர் 1985 ஆம் ஆண்டு இந்தியாவின் சத்தீஸ்கர் மாநிலத்தின் சச்பூர் மாவட்டத்தில் உள்ள பாகிச்சா தெக்சில் என்ற கிராமத்தில்  ஆதிவாசி ( பழங்குடியினர் ) குடும்பத்தில்  பிறந்தார். இவரது தோல், தொனி மற்றும் அம்சங்களுக்காக அவர் தப்பெண்ணத்தையும் விமர்சனத்தையும் எதிர்கொண்டார்.  இவருக்கு 3 வயதாக இருந்தபோது, அவளது பள்ளியில் நடந்த ஆடம்பரமான ஆடை  போட்டியில் தேவதையாக கலந்து கொண்டதால், சக தோழிகளால் ‘கருப்பு தேவதை’ என்று அழைக்கப்பட்டாள். 3 வயது குழந்தையாக இருந்தபோது இந்த சம்பவம் அவளுக்கு நீடித்த தாக்கத்தை ஏற்படுத்தியது.  அவள் பதின்வயதில் காளி (கருமையான தோள் கொண்ட பெண்) என்று அழைக்கப்பட்டாள்.  அவர் டாமி கில்பிகர் என்ற விற்பனையகத்தில்  விற்பனை ஊழியராக பணியாற்றத் தொடங்கினார். அங்கு அவர் ரியானாவைப் போல் இருப்பதை மக்கள் கவனிக்கத் தொடங்கினர்.  ரியானாவுடன் அவளது ஒற்றுமையை அவள் உணர்ந்தவுடன், அவளுடைய நிலைமை மாறியது. அவர் தனது சிலையான ரியானாவை சந்திக்கும் நாளில் தனது பயணம் முடிவடையும் என்று அவர் வெளிப்படுத்தினார்.

தொழில் 
ரெனி குசூர் புது தில்லி மாளவியா நகரில் விளம்பர மாதிரியாகப் பணிபுரிகிறார்.  ரியானாவை ஒத்த அவரது புகைப்படங்கள் இணையத்தில் பரபரப்பை ஏற்படுத்தியது.  அவர் சாடின் மாடல் என்ற நிறுவனத்தில் இந்திய நாட்டில் பணிபுரிகிறார். பாம் மேத்தா, சேத்தன் சில்லர் மற்றும் விசய் பல்காரா போன்ற வடிவமைப்பாளர்களுடன் பணிபுரிந்துள்ளார். அவர் இந்தியா ரன்வே வீக் மற்றும் ஆசிய வடிவமைப்பாளர் வாரம் ஆகியவற்றில் நடத்தல் போட்டியில் கலந்து கொண்டார். ரீபொக் மற்றும் நிப்ட் போன்ற தர அடையாளங்களுக்கு விளம்பர மாதிரியாக கலந்து கொண்டார். 2018 ஆம் ஆண்டு இந்திய ஆடை வடிவமைப்பு கவுன்சில் நடத்திய இந்தியா கவுச்சர் வீக் காலா நிகழ்ச்சியில் பாராட்டப்பட்டார்.  உலகெங்கிலும் உள்ள கருமையான மாடல்களுக்கு எதிரான பாகுபாட்டை எதிர்த்துப் போராடி வருகிறார். 2019 ஆம் ஆண்டில், இந்தியாவின் எம்.டி.வி. சூப்பர்மாடல் விளம்பர மாதிரி போட்டியின் முதல் நிகழ்ச்சியில் பங்கேற்றார்.

மேற்கோள்கள்

புற இணைப்புகள் 

 
 இந்தியன் ரிகானா: ரெனி குசூர் மிதவையிலிருந்து ‘இந்தியன் ரிகானா’ வரை பயணம். 

1994 பிறப்புகள்
வாழும் நபர்கள்
மலேசியாவின் இரண்டாவது மக்களவை, 1964–1969

மலேசியாவின் இரண்டாவது மக்களவை 1964–1969 (மலாய்: Parlimen Malaysia Kedua (1964–1969) அல்லது Parlimen Malaysia ke-2; ஆங்கிலம்: 2nd Parliament of Malaysia (1964–1969)) என்பது மலேசியக் கூட்டமைப்பின் இரண்டாவது மக்களவை ஆகும். 2-ஆவது மக்களவையின் முதல் கூட்டத் தொடர் 18 மே 1964-இல் நடைபெற்றது. 

1964-ஆம் ஆண்டு மலேசிய பொதுத்தேர்தல் (1964 Malaysian General Election) நடைபெற்ற பின்னர் இந்த மக்களவை கூடியது. மக்களவை தலைவராக சையது ஈசா அல்வி (Syed Esa Alwee) 24 நவம்பர் 1964 வரையில் தலைமை தாங்கினார். அதன் பின்னர் சிக் முகமட் யூசோப் (Chik Mohamad Yusuf) தலைமை தாங்கினார்.

பொது

இந்த மக்களவையில் முன்னாள் பிரதமர் துங்கு அப்துல் ரகுமான் (Tunku Abdul Rahman) அவர்களின் தலைமையிலான கூட்டணி; அதிக இடங்களைப் பெற்று ஆளும் கூட்டணியாக விளங்கியது. எதிர்க்கட்சிகளின் தலைவராக டான் சி கூன் (Tan Chee Khoon) பொறுப்பு வகித்தார்.
(Members of the Dewan Rakyat, 2nd Malaysian Parliament 18 Mei 1964)

மக்களவை அமைப்பு (1964–1969)

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
ஜெயகர் கடல்குதிரை

ஜெயகர் கடல் குதிரை (Jayakar's seahorse)(கிப்போகாம்பசு ஜெயகாரி) என்பது சிங்னாதிடே குடும்பத்தைச் சேர்ந்த கடலோர மீன் சிற்றினமாகும்.

வாழிடம் 
ஜெயகர் கடல் குதிரை இந்தியப் பெருங்கடலின் மேற்கு பகுதி, செங்கடம் மற்றும் அரேபிய கடல்களிலிருந்து பாக்கித்தானின் மத்திய கடற்கரை வரை காணப்படுகிறது. இது கடற்பாசி படுக்கைகள் (காலோபிலா சிற். போன்றவை), பாசிகள், மென்மையான அடி மூலக்கூறுகள், கடற்பாசிகள் மற்றும் பாறை வாழ்விடங்களில் வாழ்கிறது.

விளக்கம் 
ஜெயகர் கடல் குதிரை  நீளம் வரை வளரக்கூடியது. இது  ஆழமுள்ள நீர்ப்பகுதியில் வாழக்கூடியது. இது பொதுவாக  அளவில் காணப்படுகிறது. இது மற்ற கடல் குதிரைகளைப் போலவே சிறிய ஓட்டுமீன்களை உண்ணும். இந்த சிற்றினம் உள்பொரி முட்டையிடும் வகையினைச் சார்ந்தது. ஆண் கடற்குதிரைகள் குஞ்சு பொரிக்கும் பையில் முட்டைகளைச் சுமந்துகொண்டு அடைகாக்கின்றது. பாலியல் முதிர்ச்சி  நீளம் இருக்கும்போது அடைகிறது. 

ஜெயகர் கடல் குதிரை விலங்கியல் பெயர் மற்றும் பொதுவான பெயர் இந்திய மருத்துவர், மொழியியலாளர் மற்றும் மீனியலாளர் மருத்துவர் ஆத்மாராம் சதாசிவ் "மஸ்கட்டி" ஜெயகர் (1844-1911) நினைவாக இடப்பட்டது.

மேற்கோள்கள் 

கடற்குதிரை
பால் கனகராஜ்

இராஜாசிங் கிறிஸ்டோபர் பால் கனகராஜ்  (R C Paul Kanagaraj), சென்னை வழக்கறிஞர் சங்க முன்னாள் தலைவரும், பிரபல குற்றவியல் வழக்கறிஞரும் ஆவார். இவர் சூன் 2020ல் பாரதிய ஜனதா கட்சியின் தமிழ்நாடு மாநில துணைத்தலைவராக நியமிக்கப்பட்டார். இவர் பாரதிய ஜனதா கட்சியின் தமிழ்நாடு வழக்கறிஞர்கள் அணியின் தலைவராக உள்ளார்.

தேர்தல்களில்
இவர் 2014 பொதுத்தேர்தலில் வட சென்னை மக்களவைத் தொகுதியில் சுயேட்சையாக போட்டியிட்டு வெற்றி வாய்ப்பை இழந்தவர். மேலும் இவர் 2015ல் இராதாகிருஷ்ணன் நகர் சட்டமன்ற இடைத்தேர்தலில்யில் ஜெ. ஜெயலலிதாவை எதிர்த்து சுயேட்சையாக போட்டியிட்டார்.

மேற்கோள்கள்

பாரதிய ஜனதா கட்சி அரசியல்வாதிகள்
தமிழ் வழக்கறிஞர்கள்
வாழும் நபர்கள்
சென்னை நபர்கள்
வி. மோகன்

வி. மோகன் (V. Mohan) என்பவர் இந்திய மருத்துவர்/அறிவியலாளர், நீரிழிவு மருத்துவத்தில் நிபுணத்துவம் பெற்றவர் ஆவார். இவர் மருத்துவர் மோகன் நீரிழிவு சிறப்பு மையத்தின் தலைவராக உள்ளார். இது நீரிழிவு சிகிச்சைக்கான பன்னாட்டு கூட்டமைப்பின் மையம் ஆகும். இவர் சென்னையிலுள்ள சென்னை நீரிழிவு ஆராய்ச்சி அறக்கட்டளையின் தலைவராகவும் உள்ளார். இது நீரிழிவு தொடர்பான மேம்பட்ட ஆராய்ச்சிக்கான இந்திய மருத்துவ ஆய்வு குழும மையமாகும்.

கல்வி
மருத்துவர் மோகன் தனது இளநிலை மற்றும் முதுகலை மருத்துவக் கல்வியை (பொது மருத்துவம்) மதராசு மருத்துவக் கல்லூரியில் முடித்தார். 1984-85-ல், இலண்டன், அரச் முதுநிலை மருத்துவப் பள்ளி மற்றும் ஹேமர்ஸ்மித் மருத்துவமனையில் வெல்கம் அறக்கட்டளை ஆராய்ச்சி உறுப்பினராகவும், 1985-86-ல் செருமனியின் உல்ம் பல்கலைக்கழகத்தில் அலெக்சாண்டர் வான் ஹம்போல்ட் சகாவாகவும் ஒரு வருடம் பணியாற்றினார். இவர் 1987-ல் முனைவர் மற்றும் பின்னர் 1997-ல் ஆய்வறிக்கை மூலம் அறிவியல் முனைவர் பைப்ரோகால்குலசு கணைய நீரிழிவு துறையில் ஆராய்ச்சிக்காக பெற்றார்.

விருது

மோகன், நீரிழிவு மருத்துவத் துறையில் செய்த சாதனைகளுக்காக இந்திய அரசின் பத்மசிறீ விருது உட்பட பல மதிப்புமிக்க விருதுகளைப் பெற்றுள்ளார். 2018ஆம் ஆண்டில், இவர் அமெரிக்க நீரிழிவு சங்கத்திடமிருந்து நீரிழிவு நோய் குறித்த சேவைக்காகப் பன்னாட்டு விருதான மருத்துவர் கரோல்ட் ரிப்கின் விருதினையும் பெற்றார். மேலும் இந்த விருதைப் பெற்ற முதல் இந்தியர் இவர் ஆவார். இந்திய மருத்துவ குழுவின் மருத்துவர் பி. சி. ராய் விருதையும் இவர் பெற்றவர். இவர் இந்தியாவின் தமிழ்நாடு மாநிலத்தின் சிறந்த அறிவியலாளராக அங்கீகரிக்கப்பட்டுள்ளார்.

மேற்கோள்கள்

வெளி இணைப்புகள்
 
 
 Top 2% scientists in the world. 14 November 2020.

வாழும் நபர்கள்
மருத்துவர்கள்
பத்மசிறீ விருது பெற்றவர்கள்
மரு. பி. சி. ராய் விருது பெற்றவர்கள்
சென்னை நபர்கள்
மதராசு மருத்துவக் கல்லூரி மேனாள் மாணவர்கள்
புலி வால் கடல்குதிரை

புலி வால் கடல்குதிரை (Tiger tail seahorse)(கிப்போகாம்பசு கம்சு) என்பது சிங்னாதிடே குடும்பத்தில் உள்ள ஒரு மீன் சிற்றினமாகும். 1850-ல் தியோடர் கேன்டரால் இந்த சிற்றினம் முதலில் விவரிக்கப்பட்டது.

பரவல் 
இது இந்தியா, இந்தோனேசியா, மலேசியா, பிலிப்பீன்சு, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் அலை குறைந்த நீர்வாழ் படுகைகள் மற்றும் பவளப் பாறைகள் ஆலும். இது வாழ்விட இழப்பால் அச்சுறுத்தப்படுகிறது.

விளக்கம் 
புலி வால் கடல்குதிரை நீர்காட்சி வளரிடங்களில் 1.5 வருடங்களும் இயற்கையாக வாழும் இடங்களில் 1 முதல் 5 வருடங்கள் வரை வாழ்கிறது. இது பிற விலங்களுக்கு பாதிப்பில்லாதது. வெப்பமணடல் பகுதிகளில் இது வாழ்கின்றது. புலி வால் கடல்குதிரை அதிகபட்ச அளவு 18.7 செ.மீ. வளரக்கூடியது. இதன் மூக்கு தலை நீளம் 2.2; உணவை உறிஞ்சுவதற்கு இது பயன்படுகிறது. இவை சிறிய மீன், பவளம், சிறிய இறால் மற்றும் மிதவை உயிரிகள் ஆகியவற்றை உண்ணுகின்றன. மிகவும் பொதுவாக மஞ்சள் மற்றும் கருப்பு நிறத்தில் மாறி மாறி காணப்படும். வாலில் வயிற்றுப் பகுதியிலிருந்து காணப்படும் கோடுகள் வால் நுனி வரை உள்ளன. இந்த கடல் குதிரைகள் பொதுவாகப் பவளப்பாறைகள், கடற்பாசி அல்லது மிதக்கும் சர்காசம் ஆகியவற்றில் இணைகளாகல் காணப்படுகின்றன. இந்த சிற்றினம் இரவாடி வகையின. ஆண் கடல்குதிரை 1 முதல் 2,000 முட்டைகள் தனது மார்பில் உள்ள அடைக்கும் பையில் முட்டைகளை அடைகாக்கின்றன. கர்ப்ப காலம் 1 முதல் 4 வாரங்கள் வரை ஆகும்.

அச்சுறுத்தல் 
புலி வால் கடல்குதிரை, பாரம்பரிய சீன மருத்துவத்தில் பெருமளவில் பயன்படுத்தப்படுகிறது. மேலும் மீன்பிடித்தல் மற்றும் வாழ்விட அழிவு ஆகியவற்றால் இக்கடல்குதிரை சமீபத்திய ஆண்டுகளில் ஆபத்தில் இருப்பதாகக் கருதப்படுகிறது. பாரம்பரிய சீன மருத்துவ பயன்பாட்டிற்காக ஒவ்வொரு ஆண்டும் 20 மில்லியன் கடல் குதிரைகள் பிடிக்கப்பட்டு விற்கப்படுகின்றன. கடல் குதிரைகளின் இறக்குமதி மற்றும் ஏற்றுமதி மே 15, 2004 முதல் வாசிங்டன் ஒப்பந்தத்தின் கீழ் கட்டுப்படுத்தப்படுகிறது மீன்களைப் போல இவற்றின் உடலில் செதில்கள் இல்லை. இவற்றின் உடலில் எலும்பு வளையங்களைச் சுற்றி கடினமான மெல்லிய தோல் நீண்டுள்ளது. இதனால் பிற விலங்குகளால் இவற்றைச் செரிக்க முடியாததால், இது பெரும்பாலான கடல் விலங்குகளால் இவற்றை இரையாக ஆக்க இயலாது. இவை கிடைமட்டமாக அல்லாமல் நிமிர்ந்து நீந்துகின்றன.

மேற்கோள்கள்

வெளி இணைப்புகள் 

 Photos of Tiger tail seahorse on Sealife Collection

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கடற்குதிரை
ச. விக்னேசுவரன்

டான் ஸ்ரீ டத்தோ ஸ்ரீ ச. விக்னேசுவரன் எனும் விக்னேசுவரன் சன்னாசி (Vigneswaran s/o Sanasee; மலாய்: Vigneswaran Sanasee; சீனம்: 维涅斯瓦兰·萨纳西); என்பவர் 2004 மார்ச் மாதம் தொடங்கி 2008 மார்ச் வரையில் சிலாங்கூர் கோத்தா ராஜா மக்களவை தொகுதியின் (Kota Raja Federal Constituency) மலேசிய நாடாளுமன்ற உறுப்பினராகச் சேவை செய்தவர்.

26 ஏப்ரல் 2016 ஏப்ரல் 26-ஆம் தேதியில் இருந்து 2020 சூன் 22-ஆம் தேதி வரையில் மலேசிய நாடாளுமன்றத்தின் மேலவை தலைவராக (President of the Senate) பதவி வகித்தவர். அத்துடன் 2021 நவம்பர் மாதம் தொடங்கி மலேசியப் பிரதமரின் தென் ஆசிய நாடுகளுக்கான சிறப்புத் தூதர் பதவியையும் (Special Envoy of the Prime Minister to South Asia) வகித்து வருகிறார்.

பொது

2018 சூலை 14-ஆம் தேதி தொடங்கி, பாரிசான் கூட்டணியின் உறுப்புக் கட்சியான மலேசிய இந்திய காங்கிரசு கட்சியின் (Malaysian Indian Congress) 10-ஆவது தலைவராகப் பதவி வகித்து வரும் இவர், 2021-ஆம் ஆண்டில் மலேசிய இளைஞர் விளையாட்டுத்துறை அமைச்சின் நாடாளுமன்றச் செயலாளர் பதவியையும் (Parliamentary Secretary of Ministry of Youth and Sports) வகித்தவர் ஆகும்.

2004 -ஆம் ஆண்டு மலேசியப் பொதுத் தேர்தலில் சிலாங்கூர் கோத்தா ராஜா மக்களவை தொகுதியில் (Kota Raja Federal Constituency) போட்டியிட்டு 8,239 வாக்குகள் பெரும்பான்மையில் வெற்றி அடைந்தார்.

எனினும் 2008-ஆம் ஆண்டு மலேசியப் பொதுத் தேர்தலில் (2008 Malaysian General Election) அதே கோத்தா ராஜா மக்களவை தொகுதியில் போட்டியிட்டு; மலேசிய இஸ்லாமிய கட்சியை (Pan-Malaysian Islamic Party) சேர்ந்த சித்தி மரியா மகமுட் (Siti Mariah Mahmud) என்பவரிடம் தோல்வி கண்டார்.

பொது

விக்னேசுவரனின் தந்தையார் சன்னியாசி, 1980-களில் முன்னாள் மலேசிய நாடாளுமன்ற உறுப்பினர் ஆகும். அத்துடன் மஇகாவின் மாநிலத் தலைவர்  பதவியையும் வகித்தவர்.

இவரின் உறவினர் டத்தோ செல்லத்தேவன் (Sellathevan Muthusamy), முன்னாள் மஇகா இளைஞர் அணித் தலைவராகவும்; 1990-களில் சிலாங்கூர் மாநிலத்தின் நாடாளுமன்ற உறுப்பினராகவும் பொறுப்பு வகித்தவர். விக்னேசுவரனின் குடும்பம் கிள்ளான் துறைமுகப் பகுதியில் வணிக நிர்வாகங்களைக் கொண்டுள்ளது.

விருதுகள்

மலேசிய விருதுகள்
  : 
  மலேசியப் பேரரசர் விருது - (Order of Loyalty to the Crown of Malaysia) (PSM) – Tan Sri (2017)
  :
  மலாக்கா மாநில ஆளுநர் விருது - (Companion Class II of the Exalted Order of Malacca) (DPSM) – Datuk (2013)
  :
  பகாங் மாநில அரசர் விருது - (Grand Knight of the Order of Sultan Ahmad Shah of Pahang) (SSAP) – Dato' Sri (2015)

மேற்கோள்கள்

மேலும் காண்க 

 மலேசிய இந்தியர்
 மலேசிய இந்திய நாடாளுமன்ற உறுப்பினர்கள்
 மலேசியப் பொதுத் தேர்தல், 2022
 கோத்தா ராஜா மக்களவை தொகுதி

வெளி இணைப்புகள்

1965 பிறப்புகள்
மலேசிய இந்தியர்கள்
மலேசியத் தமிழ் அரசியல்வாதிகள்